【戰況R2】伍鵬志第55W:逐步贏愈長愈好
2024年04月07日 13:40
東網電視
更多新聞短片
第2場四班2000米爆出冷門,由於前面扯得快關係,令一堆馬直路散晒,後上馬得益,潘明輝「逐步贏」後上以12倍勝出,伍鵬志將季內頭馬數字推上55場。湯普新26倍「赤火驍龍」跑第2,串成$1,458.5連贏。楊明綸45倍「永勝金駒」跑第3,第4名為田泰安「一支箭」。
賽後,伍鵬志表示「逐步贏」1800米至2200米都係射程範圍,跑2400米可能仲好,不過香港冇賽程。「逐步贏」上場跑谷草2200米有少少失運,內閃最後得第3,已經跑得唔錯,今次返沙田跑2000米長直路更好追,結果形勢配合之下補中。「逐步贏」上年5月曾經有腳傷,抖完再做工夫,今季慢慢跑番水準。
第2場賽果:10-14-7-5
二重彩賽果:10-14(最後賠率316)